ཡང་ཐབས་ལམ་གཞན་ཞིག་ནི།དེང་སྐབས་ང་ཚོས་བེད་སྤྱོད་བྱེད་བཞིན་པའི་ཤོག་བུ་རྣམས་ཕལ་ཆེ་བ་ཤིང་སྡོང་ལས་བཟོས་པ་ཡིན་སྟབས།ཤོག་བུ་འགྲོ་རྒྱུག་ཇི་ཙམ་གྱིས་ཆེ་ན་ཤིང་ནགས་རྩ་མེད་དུ་འགྲོ་བའི་ཉེན་ཁ་ཡང་དེ་ཙམ་གྱིས་ཆེ་བ་ཡོད།དེར་བརྟེན་ཤོག་བུའི་རྒྱུ་ཆ་གསར་པ་ཞིག་འཚོལ་ཐུབ་ན་གང་འདྲ་འདུགགསར་གཏོད་པ་ཚོས་སྐྱེ་དངོས་ཀེ་ནབ་ཞེས་པ་དེ།ཤོག་བུའི་རྒྱུ་ཆར་བེད་སྤྱོད་གསར་དུ་བྱེད་ཀྱི་ཡོད།ཀེ་ནབ་ཞེས་པའི་སྐྱེ་དངོས་དེ་ཚ་ཡུལ་དུ་སྐྱེ་ཡི་ཡོད་ཅིང༌།དེར་ཚི་སྣ་ལེགས་པོ་ཡོད་སྟབས་ཤོག་བུ་བཟོ་བར་འཚམས་པོ་ཡོད།ལྷག་པར་སྐྱེ་དངོས་འདི་འཚར་ཚད་མྱུར་པོ་ཡིན་པའི་ཐོགཤིང་སྡོང་གི་རིགས་སྐྱེ་འཕེལ་བྱེད་མི་ཐུབ་པའི་ས་གནས་མང་པོར་ཡང༌།སྐྱེ་དངོས་འདི་སྐྱེ་འཕེལ་བྱེད་ཐུབ་པས།ཚན་རིག་པ་ཚོས་སྐྱེ་དངོས་འདིས་ཤིང་སྡོང་མང་པོ་སྐྱོབས་ཐུབ་པའི་ཡིད་ཆེས་བྱེད་ཀྱི་ཡོད།